title: Εκτελεστικός κανονισμός (ΕΕ) αριθ. 491/2011 της Επιτροπής, της 19ης Μαΐου 2011 , για τον καθορισμό των αντιπροσωπευτικών τιμών στους τομείς του κρέατος πουλερικών και των αυγών, καθώς και της αυγοαλβουμίνης και για την τροποποίηση του κανονισμού (ΕΚ) αριθ. 1484/95

text:
               20.5.2011

               EL

               Επίσημη Εφημερίδα της Ευρωπαϊκής Ένωσης

               L 133/16

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 491/2011 ΤΗΣ ΕΠΙΤΡΟΠΉΣ
   της 19ης Μαΐου 2011
   για τον καθορισμό των αντιπροσωπευτικών τιμών στους τομείς του κρέατος πουλερικών και των αυγών, καθώς και της αυγοαλβουμίνης και για την τροποποίηση του κανονισμού (ΕΚ) αριθ. 1484/95
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 143,
   Έχοντας υπόψη τον κανονισμό (ΕΚ) αριθ. 614/2009 του Συμβουλίου, της 7ης Ιουλίου 2009, περί κοινού συστήματος εμπορίας για την ωοαλβουμίνη και τη γαλακτοαλβουμίνη (2), και ιδίως το άρθρο 3 παράγραφος 4,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1484/95 της Επιτροπής (3) καθόρισε τις λεπτομέρειες εφαρμογής του καθεστώτος συμπληρωματικών εισαγωγικών δασμών και τις αντιπροσωπευτικές τιμές στους τομείς του κρέατος πουλερικών και των αυγών, καθώς και της αυγοαλβουμίνης.

               (2)

               Από τον τακτικό έλεγχο των δεδομένων, στα οποία βασίζεται ο καθορισμός των αντιπροσωπευτικών τιμών, για τα προϊόντα των τομέων του κρέατος πουλερικών και των αυγών καθώς και της αυγοαλβουμίνης προκύπτει ότι πρέπει να τροποποιηθούν οι αντιπροσωπευτικές τιμές για τις εισαγωγές ορισμένων προϊόντων, λαμβάνοντας υπόψη τις διακυμάνσεις των τιμών ανάλογα με την καταγωγή. Συνεπώς, πρέπει να δημοσιευθούν οι αντιπροσωπευτικές τιμές.

               (3)

               Είναι αναγκαίο να εφαρμοστεί η τροποποίηση αυτή το συντομότερο δυνατό, λαμβανομένης υπόψη της κατάστασης της αγοράς.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της κοινής οργάνωσης των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΚ) αριθ. 1484/95 αντικαθίσταται από το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Μαΐου 2011.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 181 της 14.7.2009, σ. 8.

      (3)  ΕΕ L 145 της 29.6.1995, σ. 47.

      ΠΑΡΑΡΤΗΜΑ
      του κανονισμού της Επιτροπής, της 19ης Μαΐου 2011, για τον καθορισμό των αντιπροσωπευτικών τιμών στους τομείς του κρέατος πουλερικών και των αυγών, καθώς και της αυγοαλβουμίνης και για την τροποποίηση του κανονισμού (ΕΚ) αριθ. 1484/95

            «ΠΑΡΑΡΤΗΜΑ I

                        Κωδικός ΣΟ

                        Περιγραφή των εμπορευμάτων

                        Αντιπροσωπευτική τιμή
                        (EUR/100 kg)

                        Εγγύηση που αναφέρεται στο άρθρο 3 παράγραφος 3
                        (EUR/100 kg)

                        Καταγωγή (1)

                        0207 12 10

                        Σφάγια από κοτόπουλα, που ονομάζονται “κοτόπουλα 70 %”, κατεψυγμένα

                        116,4

                        0

                        AR

                        0207 12 90

                        Σφάγια από κοτόπουλα, που ονομάζονται “κοτόπουλα 65 %”, κατεψυγμένα

                        139,9

                        0

                        BR

                        127,3

                        0

                        AR

                        0207 14 10

                        Τεμάχια χωρίς κόκαλα από κατεψυγμένους πετεινούς ή κότες

                        212,3

                        26

                        BR

                        241,1

                        18

                        AR

                        322,3

                        0

                        CL

                        0207 27 10

                        Τεμάχια χωρίς κόκαλα από γαλοπούλες, κατεψυγμένα

                        336,4

                        0

                        BR

                        0408 11 80

                        Κρόκοι αυγών

                        348,6

                        0

                        AR

                        0408 91 80

                        Αυγά χωρίς το τσόφλι αποξεραμένα

                        372,9

                        0

                        AR

                        1602 32 11

                        Παρασκευάσματα άψητα από πετεινούς ή κότες

                        266,9

                        6

                        BR

                        3502 11 90

                        Αυγοαλβουμίνες αποξεραμένες

                        602,6

                        0

                        AR

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός “ZZ” αφορά “άλλες χώρες καταγωγής”.»


title: Εκτελεστικός κανονισμός (ΕΕ) αριθ. 1049/2011 του Συμβουλίου, της 20ής Οκτωβρίου 2011 , για την εφαρμογή του άρθρου 11, παράγραφος 1 του κανονισμού (ΕΕ) αριθ. 753/2011 σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν

text:
               21.10.2011

               EL

               Επίσημη Εφημερίδα της Ευρωπαϊκής Ένωσης

               L 276/2

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1049/2011 ΤΟΥ ΣΥΜΒΟΥΛΊΟΥ
   της 20ής Οκτωβρίου 2011
   για την εφαρμογή του άρθρου 11, παράγραφος 1 του κανονισμού (ΕΕ) αριθ. 753/2011 σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215, παράγραφος 2,
   Έχοντας υπόψη τον κανονισμό (ΕΕ) αριθ. 753/2011του Συμβουλίου, της 1ης Αυγούστου 2011, σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν (1), και ιδίως το άρθρο 11, παράγραφος 1,
   Εκτιμώντας τα ακόλουθα:

               (1)

               Την 1η Αυγούστου 2011, το Συμβούλιο εξέδωσε τον κανονισμό (ΕΕ) αριθ. 753/2011 του Συμβουλίου.

               (2)

               Στις 4 Οκτωβρίου 2011, η Επιτροπή του Συμβουλίου Ασφαλείας των Ηνωμένων Εθνών, που συγκροτήθηκε σύμφωνα με την παράγραφο 30 της απόφασης 1988 (2011) του Συμβουλίου Ασφαλείας, ενέκρινε την προσθήκη τριών προσώπων στον κατάλογο των προσώπων, ομάδων, επιχειρήσεων και οντοτήτων που υπόκεινται σε περιοριστικά μέτρα.

               (3)

               Το Παράρτημα Ι του κανονισμού (ΕΕ) αριθ. 753/2011 θα πρέπει να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα πρόσωπα που απαριθμούνται στο Παράρτημα του παρόντος κανονισμού προστίθενται στον κατάλογο που εκτίθεται στο Παράρτημα Ι του κανονισμού (ΕΕ) αριθ. 753/2011.
   Άρθρο 2
   Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Λουξεμβούργο, 20 Οκτωβρίου 2011.

            Για το Συμβούλιο

            Ο Πρόεδρος

         M. SAWICKI

      (1)  ΕΕ L 199, 2.8.2011, σ. 1.

      ΠΑΡΑΡΤΗΜΑ

         ΚΑΤΑΛΟΓΟΣ ΠΡΟΣΩΠΩΝ ΑΝΑΦΕΡΟΜΕΝΩΝ ΣΤΟ ΑΡΘΡΟ 1

                  (1)

                  Faizullah Noorzai Akhtar Mohammed Mira Khan. (άλλως: (α) Hajji Faizullah Khan Noorzai (β) Haji Faizuulah Khan Norezai (γ) Haji Faizullah Khan (δ) Haji Fiazullah Khan (ε) Haji Faizullah Khan Noori (στ) Haji Faizullah Noor (ζ) Haji Pazullah Noorzai (η) Haji Mullah Faizullah)
                  Τίτλος: Haji. Διεύθυνση: Οδός Boghra, χωριό Miralzei, Chaman, επαρχία Μπαλουκιστάν, Πακιστάν
                  Ημερομηνία γέννησης: (α) 1962 (β) 1961 (γ) μεταξύ 1968 και 1970
                  Τόπος γέννησης: (α) Lowy Kariz, διαμέρισμα Spin Boldak, επαρχία Κανταχάρ, Αφγανιστάν (β) Kadanay, διαμέρισμα Spin Boldak, επαρχία Κανταχάρ, Αφγανιστάν
                  Ιθαγένεια: Αφγανός.
                  Λοιπά στοιχεία: (α) Σημαντικός χρηματοδότης των Ταλιμπάν (β) Από τα μέσα του 2009 προμήθευε όπλα, πυρομαχικά, εκρηκτικά και ιατροφαρμακευτικό εξοπλισμό στους μαχητές Ταλιμπάν· συγκέντρωσε χρήματα και παρέσχε εκπαίδευση για τους Ταλιμπάν στη μεθόριο Αφγανιστάν /Πακιστάν (γ) Προηγουμένως οργάνωσε και χρηματοδότησε επιχειρήσεις των Ταλιμπάν στην επαρχία Κανταχάρ του Αφγανιστάν (δ) Από το 2010 ταξίδευε στο Ντουμπάι, στα Ηνωμένα Αραβικά Εμιράτα και στην Ιαπωνία, όπου διατηρούσε επιχειρήσεις. (ε) Ανήκει στη φυλή Nurzai, κλάδο της φυλής Miralzai. (στ) Αδελφός του Malik Noorzai. (ζ) όνομα πατρός Akhtar Mohammed (άλλως: Haji Mira Khan)
                  Ημερομηνία καταχώρισης στον κατάλογο των ΗΕ: 04.10.2011.
                  Πρόσθετα στοιχεία από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:
                  Ο Faizullah Noorzai Akhtar Mohammed Mira Khan υπήρξε σημαντικός χρηματοδότης των Ταλιμπάν στις επιχειρήσεις του οποίου ανώτερα στελέχη των Ταλιμπάν είχαν επενδύσει κεφάλαια. Συγκέντρωσε πάνω από 100 000 USD για τους Ταλιμπάν από χορηγούς στον Κόλπο και το 2009 συνεισέφερε δικά του κεφάλαια. Επίσης, παρέσχε οικονομική υποστήριξη σε διοικητή των Ταλιμπάν στην επαρχία Κανταχάρ και χρηματοδότησε την εκπαίδευση μαχητών των Ταλιμπάν και της Αλ Κάιντα οι οποίοι επρόκειτο να εξαπολύσουν επιθέσεις κατά των συμμαχικών και αφγανικών στρατιωτικών δυνάμεων. Από τα μέσα του 2005, ο Faizullah οργάνωσε και χρηματοδότησε επιχειρήσεις των Ταλιμπάν στην επαρχία Κανταχάρ του Αφγανιστάν. Πέρα από την οικονομική του υποστήριξη, ο Faizullah διευκόλυνε με άλλους τρόπους την εκπαίδευση και τις επιχειρήσεις των Ταλιμπάν. Από τα μέσα του 2009, ο Faizullah προμήθευε όπλα, πυρομαχικά, εκρηκτικά και ιατροφαρμακευτικό εξοπλισμό στους μαχητές Ταλιμπάν από το νότιο Αφγανιστάν. Κατά τα μέσα του 2008, ο Faizullah ήταν υπεύθυνος για την παροχή στέγης σε βομβιστές αυτοκτονίας Ταλιμπάν και τη διευκόλυνση της μετάβασής τους από το Πακιστάν στο Αφγανιστάν. Ο Faizullah παρέσχε επίσης αντιαεροπορικούς πυραύλους στους Ταλιμπάν, βοήθησε στη μετακίνηση μαχητών Ταλιμπάν στην περιοχή της επαρχίας Helmand του Αφγανιστάν, διευκόλυνε τη διεξαγωγή βομβιστικών επιθέσεων αυτοκτονίας από Ταλιμπάν, και παρέσχε ραδιόφωνα και οχήματα σε μέλη των Ταλιμπάν στο Πακιστάν.
                  Από τα μέσα του 2009, ο Faizullah ήταν υπεύθυνος για τη λειτουργία θρησκευτικής σχολής (μεντρεσέ) στη μεθόριο Αφγανιστάν /Πακιστάν, όπου συγκεντρώθηκαν δεκάδες χιλιάδες δολάρια για λογαριασμό των Ταλιμπάν. Οι χώροι της θρησκευτικής σχολής του Faizullah χρησιμοποιήθηκαν για την εκπαίδευση των μαχητών Ταλιμπάν στην κατασκευή και τη χρήση αυτοσχέδιων εκρηκτικών μηχανισμών (IED). Από τα τέλη του 2007, η θρησκευτική σχολή του Faizullah χρησιμοποιήθηκε για την εκπαίδευση των μαχητών της Αλ Κάιντα, οι οποίοι αργότερα εστάλησαν στην επαρχία Κανταχάρ του Αφγανιστάν.
                  Το 2010, ο Faizullah διατηρούσε γραφεία και ήταν πιθανώς κύριος ακινήτων, συμπεριλαμβανομένων ξενοδοχείων, στο Ντουμπάι και στα Ηνωμένα Αραβικά Εμιράτα. Ο Faizullah ταξίδευε τακτικά στο Ντουμπάι και την Ιαπωνία με τον αδελφό του τον Malik Noorzai (TI.N.154.11), για την εισαγωγή αυτοκινήτων, ανταλλακτικών αυτοκινήτων και ρουχισμού. Από τις αρχές του 2006, ο Faizullah ήταν ιδιοκτήτης επιχειρήσεων στο Ντουμπάι και την Ιαπωνία.

                  (2)

                  Malik Noorzai (άλλως: (α) Hajji Malik Noorzai (β) Hajji Malak Noorzai (γ) Haji Malek Noorzai (δ) Haji Maluk (ε) Haji Aminullah
                  Τίτλος: Haji Ημερομηνία γέννησης: (α) 1957 (β) 1960)
                  Ιθαγένεια: Αφγανική
                  Άλλα στοιχεία: (α) Χρηματοδότης των Ταλιμπάν. (β) Διαθέτει επιχειρήσεις στην Ιαπωνία και ταξιδεύει συχνά στο Ντουμπάι, τα Ηνωμένα Αραβικά Εμιράτα και στην Ιαπωνία. (γ) Από το 2009, διευκολύνει τις δραστηριότητες των Ταλιμπάν, μεταξύ άλλων, μέσω στρατολόγησης και παροχής υλικοτεχνικής στήριξης. (δ) Θεωρείται ότι βρίσκεται στη μεθόριο Αφγανιστάν/ Πακιστάν. (ε) Ανήκει στη φυλή Nurzai. (στ) Αδελφός του Faizullah Noorzai Akhtar Mohammed Mira Khan.
                  Ημερομηνία καταχώρισης στον κατάλογο των ΗΕ: 04.10.2011
                  Πρόσθετα στοιχεία από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:
                  Ο Malik Noorzai είναι επιχειρηματίας με έδρα το Πακιστάν ο οποίος χρηματοδοτεί τους Ταλιμπάν. Ο Malik και ο αδελφός του Faizullah Noorzai Akhtar Mohammed Mira Khan (TI.M.153.11) έχουν επενδύσει εκατομμύρια δολάρια σε διάφορες επιχειρήσεις για τους Ταλιμπάν. Στα τέλη του 2008, εκπρόσωποι των Ταλιμπάν προσέγγισαν τον Malik ως επιχειρηματία για την επένδυση κεφαλαίων των Ταλιμπάν. Από το 2005 τουλάχιστον, ο Malik έχει συνεισφέρει προσωπικά δεκάδες χιλιάδες δολάρια και έχει διανείμει εκατοντάδες χιλιάδες δολάρια στους Ταλιμπάν· ορισμένα από αυτά προήλθαν από δωρητές από την περιοχή του Κόλπου και το Πακιστάν και ορισμένα ανήκαν στον ίδιο τον Malik. Ο Malik χειριζόταν επίσης λογαριασμό «χαβάλα» στο Πακιστάν στον οποίο μεταφέρονταν συχνά δεκάδες χιλιάδες δολάρια από τον Κόλπο για τη στήριξη των δραστηριοτήτων των Ταλιμπάν. Ο Malik έχει επίσης διευκολύνει τις δραστηριότητες των Ταλιμπάν. Το 2009, ο Malik υπηρέτησε 16 χρόνια ως επικεφαλής της επιστασίας ενός μεντρεσέ (θρησκευτικής σχολής) στη μεθόριο Αφγανιστάν/ Πακιστάν που χρησιμοποιήθηκε από τους Ταλιμπάν για την κατήχηση και την εκπαίδευση στρατολογημένων ανδρών. Μεταξύ άλλων, ο Malik κατέβαλε τα κεφάλαια προς υποστήριξη του μεντρεσέ. Ο Malik, μαζί με τον αδελφό του, συνέβαλε στην αποθήκευση οχημάτων με σκοπό τη χρησιμοποίησή τους από τους Ταλιμπάν σε βομβιστικές επιχειρήσεις αυτοκτονίας και στη μετακίνηση μαχητών Ταλιμπάν στην επαρχία Helmand του Αφγανιστάν. Ο Malik διαθέτει επιχειρήσεις στην Ιαπωνία και πραγματοποιεί συχνά επαγγελματικά ταξίδια στο Ντουμπάι και την Ιαπωνία. Ήδη από το 2005, ο Malik ήταν ιδιοκτήτης επιχείρησης - στο Αφγανιστάν - εισαγωγής οχημάτων από το Ντουμπάι και την Ιαπωνία. Έχει εισαγάγει αυτοκίνητα, ανταλλακτικά αυτοκινήτων και ρουχισμό από το Ντουμπάι και την Ιαπωνία για την επιχείρησή του, στην οποία έχουν επενδύσει δύο διοικητές Ταλιμπάν. Στα μέσα του 2010, ο Malik και ο αδελφός του φρόντισαν για την αποδέσμευση εκατοντάδων εμπορευματοκιβωτίων, η αξία των οποίων υπολογιζόταν σε εκατομμύρια δολάρια και τα οποία είχαν κατασχέσει νωρίτερα το ίδιο έτος οι πακιστανικές αρχές, επειδή πίστευαν ότι οι αποδέκτες είχαν σχέση με την τρομοκρατία.

                  (3)

                  Abdul Aziz Abbasin (άλλως: Abdul Aziz Mahsud)
                  Ημερομηνία γέννησης: 1969
                  Τόπος γέννησης: χωριό Sheykhan, περιοχή Pirkowti, διαμέρισμα Orgun, επαρχία Paktika, Αφγανιστάν
                  Λοιπά στοιχεία: Βασικός διοικητής του Δικτύου Haqqani υπό τον Sirajuddin Jallaloudine Haqqani (TI.H.144.07.). Σκιώδης κυβερνήτης Ταλιμπάν του διαμερίσματος Orgun της επαρχίας Paktika του Αφγανιστάν από τις αρχές του 2010. Υπεύθυνος για τη λειτουργία στρατοπέδου εκπαίδευσης για μη Αφγανούς στην επαρχία Paktika. Συμμετείχε στη μεταφορά όπλων στο Αφγανιστάν.
                  Ημερομηνία καταχώρισης στον κατάλογο των ΗΕ: 04.10.2011
                  Πρόσθετα στοιχεία από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:
                  Ο Abdul Aziz Abbasin είναι βασικός διοικητής του Δικτύου Haqqani, ομάδας μαχητών που σχετίζονται με τους Ταλιμπάν, που δρα από το Ανατολικό Αφγανιστάν και το Γραφείο του βορείου Waziristan στις ομοσπονδιακά διοικούμενες περιοχές των φυλών του Πακιστάν. Στις αρχές του 2010, ο Sirajuddin Haqqani (TI.H.144.07) του έδωσε εντολές και τον διόρισε σκιώδη κυβερνήτη Ταλιμπάν του διαμερίσματος Orgun της επαρχίας Paktika του Αφγανιστάν. Ο Abbasin διοικεί ομάδα μαχητών Ταλιμπάν και έχει συμβάλει στη λειτουργία στρατοπέδου εκπαίδευσης ξένων μαχητών με βάση την επαρχία Paktika. Ο Abbasin έχει συμμετάσχει επίσης σε ενέδρες κατά οχημάτων που μετέφεραν προμήθειες σε αφγανικές κυβερνητικές δυνάμεις και στη μεταφορά όπλων στο Αφγανιστάν.


title: Εκτελεστικός κανονισμός (ΕΕ) αριθ. 1156/2013 της Επιτροπής, της 14ης Νοεμβρίου 2013 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 306/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1156/2013 ΤΗΣ ΕΠΙΤΡΟΠΉΣ
   της 14ης Νοεμβρίου 2013
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ’ εφαρμογήν των γενικών αυτών κανόνων, τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο να μπορούν, για ορισμένο χρονικό διάστημα, οι δεσμευτικές δασμολογικές πληροφορίες οι οποίες εκδίδονται για τα εμπορεύματα που αφορά ο παρών κανονισμός και οι οποίες δεν είναι σύμφωνες με τον παρόντα κανονισμό να συνεχίσουν να αποτελούν αντικείμενο επίκλησης από τον κάτοχό τους, σύμφωνα με το άρθρο 12 παράγραφος 6 του κανονισμού (ΕΟΚ) αριθ. 2913/92 (2). Η διάρκεια της εν λόγω προθεσμίας πρέπει να είναι τρίμηνη.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν συμμορφώνονται με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Νοεμβρίου 2013.

            Για την Επιτροπή, εξ ονόματος του Προέδρου,
         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Μη πλήρης έγχρωμη τηλεόραση με οθόνη τεχνολογίας υγρών κρυστάλλων (LCD), χωρίς τον αποκαλούμενο «δέκτη» (tuner), με διαγώνιο οθόνης περίπου 81 cm (32 ίντσες) και διαστάσεις (χωρίς τη βάση) περίπου 75 × 44 × 5 cm με:

                              —

                              εγγενή ανάλυση 1 920 × 1 080 εικονοστοιχεία

                              —

                              λόγο διαστάσεων οθόνης 16:9,

                              —

                              μέγεθος εικονοστοιχείου 0,369 mm,

                              —

                              δύο ηχεία των 10 W

                              —

                              κομβία ενεργοποίησης και ελέγχου, συμπεριλαμβανομένου επιλογέα καναλιού,

                              —

                              υποδοχή για την ενσωμάτωση του αποκαλούμενου «δέκτη» με τη μορφή αυτοτελούς μονάδας που περιλαμβάνει κυκλώματα ραδιοσυχνοτήτων (μπλοκ RF), ενδιάμεσα κυκλώματα συχνοτήτων (μπλοκ IF) και κυκλώματα αποδιαμόρφωσης (μπλοκ DEM). Μετά την ενσωμάτωση του δέκτη η συσκευή μπορεί να λαμβάνει ψηφιακά τηλεοπτικά σήματα.

                        Η συσκευή είναι εξοπλισμένη με τις ακόλουθες διεπαφές βίντεο:

                              —

                              δύο HDMI,

                              —

                              ένα σύνθετο ΙΝ,

                              —

                              ένα στοιχείο ΙΝ,

                        Η συσκευή είναι επίσης εξοπλισμένη με αποκωδικοποιητή MPEG για την αποσυμπίεση ψηφιακών σημάτων βίντεο και ηλεκτρονικά στοιχεία για τον έλεγχο της επιλογής και της απομνημόνευσης καναλιών.
                  Έχει σταθερή βάση, χωρίς μηχανισμό κλίσης και περιστροφής και παρουσιάζεται με τηλεχειριστήριο.

                  8528 72 40

                  Η κατάταξη καθορίζεται από τις διατάξεις των γενικών κανόνων 1, 2α) και 6 για την ερμηνεία της Συνδυασμένης Ονοματολογίας καθώς και από το κείμενο των κωδικών 8528, 8528 72 και 8528 72 40.
                  Λόγω των αντικειμενικών χαρακτηριστικών της, δηλαδή της υποδοχής για την εισαγωγή του αποκαλούμενου «δέκτη», της παρουσίας αποκωδικοποιητή MPEG και ηλεκτρονικών στοιχείων για τον έλεγχο της επιλογής και απομνημόνευσης καναλιών, η συσκευή έχει τα ουσιώδη χαρακτηριστικά πλήρους δέκτη τηλεόρασης. Συνεπώς, η κατάταξη στις διακρίσεις 8528 51 ή 8528 59 ως οθόνη απεικόνισης αποκλείεται.
                  Η συσκευή πρέπει επομένως να καταταχθεί στον κωδικό ΣΟ 8528 72 40 ως δέκτης τηλεόρασης με οθόνη τεχνολογίας υγρών κρυστάλλων (LCD).


title: Εκτελεστικός κανονισμός (ΕΕ) αριθ. 1247/2013 της Επιτροπής, της 28ης Νοεμβρίου 2013 , για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Jamón de Trevélez (ΠΓΕ)]

text:
               4.12.2013

               EL

               Επίσημη Εφημερίδα της Ευρωπαϊκής Ένωσης

               L 323/20

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1247/2013 ΤΗΣ ΕΠΙΤΡΟΠΉΣ
   της 28ης Νοεμβρίου 2013
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Jamón de Trevélez (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Ισπανίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Jamón de Trevélez», η οποία καταχωρίσθηκε δυνάμει του κανονισμού (ΕΕ) αριθ. 1855/2005 της Επιτροπής (2).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ’ εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, η τροποποίηση των προδιαγραφών πρέπει να εγκριθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Νοεμβρίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ L 297 της 15.11.2005, σ. 5.

      (3)  ΕΕ C 179 της 25.6.2013, σ. 40.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα Ι της Συνθήκης:

         Κλάση 1.2   Προϊόντα κρέατος (μαγειρευτά, παστά, καπνιστά, κ.λπ.)

      ΙΣΠΑΝΙΑ
      Jamón de Trevélez (ΠΓΕ)